KLASA: 112-07/24-01/1

URBROJ: 2182-18-03/1-24-2

Murter, 28. svibnja 2024.

Na temelju članaka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19, 151/22), članka 20. stavka 6. Zakona o knjižnicama i knjižničnoj djelatnosti („Narodne novine“, broj 17/19, 98/19, 114/22), članka 21. Statuta Narodne knjižnice i čitaonice Murter („Službeni glasnik Općine Murter-Kornati, broj 5/19) i točke II. podtočke 1. Rješenja o imenovanju Povjerenstva za provedbu postupka javnog natječaja za imenovanje ravnatelja/ice Narodne knjižnice i čitaonice Murter („Službeni glasnik Općine Murter-Kornati“, broj 7/24), Povjerenstvo za provedbu postupka javnog natječaja za imenovanje ravnatelja/ice Narodne knjižnice i čitaonice Murter, raspisuje

**JAVNI NATJEČAJ**

**za imenovanje ravnatelja/ice Narodne knjižnice i čitaonice Murter**

Za ravnatelja/icu Narodne knjižnice i čitaonice Murter na temelju predloženog četverogodišnjeg plana rada može biti imenovana osoba koja ispunjava sljedeće uvjete:

- ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij,

- ima položen stručni ispit za zvanje knjižničara,

- ima najmanje pet godina rada u knjižnici,

- odlikuje se stručnim radnim i organizacijskim sposobnostima.

Kandidati na natječaj dužni su dostaviti:

- prijavu na natječaj (obvezno sadrži: ime i prezime podnositelja prijave, adresu, broj telefona ili mobitela, elektroničku adresu te vlastoručni potpis podnositelja prijave),

- životopis,

- prijedlog četverogodišnjeg plana rada knjižnice,

- dokaz o stručnoj spremi (diploma),

- preslik osobne iskaznice,

- uvjerenje o položenom stručnom knjižničarskom ispitu ili dokaz o tome da je osoba oslobođena polaganja stručnog knjižničarskog ispita na temelju zakona kojima je uređivana knjižnična djelatnost,

- dokaz o dosadašnjem radnom iskustvu (potvrda Hrvatskog zavoda za mirovinsko osiguranje),

- potvrdu poslodavca ili drugi odgovarajući dokument (ugovor o radu, rješenje i sl.) o najmanje 5 godina rada ostvarenom u knjižnici,

- uvjerenje nadležnog suda o nekažnjavanju (ne starije od 3 mjeseci)

Dokazi se prilažu u izvorniku ili presliku koji ne moraju biti ovjereni, u kojem slučaju će izabrani kandidat prije donošenja Rješenja o imenovanju predočiti izvornike.

Sukladno članku 20. stavku 11. Zakona o knjižnicama i knjižničnoj djelatnosti položen stručni knjižničarski ispit ima i osoba koja je oslobođena polaganja stručnog knjižničarskog ispita na temelju zakona kojima je uređivana knjižnična djelatnost.

Sukladno članku 13. Zakona o ravnopravnosti spolova („Narodne novine“, broj 82/08, 69/17) na javni natječaj se mogu javiti osobe obaju spolova.

Ako kandidat ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Urednom prijavom smatra se prijava koja sadrži sve podatke i priloge navedene u ovom javnom natječaju. Nepravodobne i nepotpune prijave na natječaj neće se razmatrati, niti će podnositelji nepotpunih prijava biti pozvani na dopunu prijave.

Podnositelji čija prijava nije pravodobna, potpuna ili koji ne ispunjavaju formalne uvjete iz natječaja o tome će biti obaviješteni pisano, te neće biti pozvani na intervju.

Svi kandidati koji ispunjavaju formalne uvjete iz natječaja te čije prijave budu pravodobne i potpune bit će pozvani na intervju. Ako kandidat ne pristupi intervjuu, smatra se da je povukao prijavu na natječaj. Natječaj će se objaviti u Narodnim novinama i mrežnoj stranici Narodne knjižnice i čitaonice Murter.

Prijave na natječaj podnose se na adresu: **Općina Murter-Kornati, Butina 2, Murter**, s naznakom: **„Prijava na natječaj za ravnatelja Narodne knjižnice i čitaonice Murter“,** u roku od **8 dana** od dana objave natječaja u Narodnim novinama.

Kandidati će o rezultatima natječaja biti obaviješteni u zakonskom roku.

 Općina Murter-Kornati